«Նա պատճառաբանեց, թե այստեղ «քեֆչի հասաններ» ես պատրաստում, ամբողջ օրը խորոված ես պատրաստում դպրոցում, երեխեքին չես ուսուցանում: Խոսում էր շատ կոպիտ բառերով, անբարո բառերով վիրավորում էր թե´ ուսուցիչներին, թե´ ինձ: Այդ օրը թույլ չտվեցին երեխաները դպրոց մտնեն: Նախատեսել էինք, որ դասագրքերը պիտի բաժանենք, տապալեցին: Երեխաներին ու ծնողներին էլ, իրենց կամքին հակառակ` հեռացրին դպրոցից: Ես չեմ նկատել, բայց ուսուցիչները նկատել են, որ առաջին դասարան հաճախող երեխաների մայրիկները լացելով են հեռացել, թե մեր երեխաները սրա՞ն էին արժանի»,- ասում է Լևոն Պողոսյանը: